གཞོན་ལྷན་གྱིས་ཨ་རིའི་གྲོང་ཁྱེར་ཉུག་ཡོག་ཏུ་ཟས་བཅད་ལས་འགུལ་སྤེལ་སྐབས།ཤིང་བཟའ་ཞུ་བའི་བླ་མ་ཞིག་མཉམ་ཞུགས་གནང་ཡོད་ཅིང་།ཁོང་གི་སྐུ་གཟུགས་ཀྱི་གནས་བབ་ཅུང་ཟད་ཞན་དུ་སོང་ཚེ་བླ་མ་དེའི་འབྲེལ་ཡོད་ཚོས་གཞོན་ལྷན་ཚོགས་གཙོར་ཁ་པར་བཏང་སྟེ་འགན་ཁུར་དགོས་པའི་བླང་བྱ་འདོན་གྱིན་པ་གསར་ལམ་རེ་གཉིས་ལ་ཐོན་སོང་།ད་ལྟའི་ལྡི་ལིའི་ཟས་བཅད་ལས་འགུལ་འདི་ལ་ཡང་སེམས་འགུལ་ཐེབས་རྒྱུའི་ཚབ་ཏུ་མང་པོ་ཞིག་གིས་སྐྱོན་བརྗོད་བྱེད་བཞིན་པ་ཅི་ཡིན་ནམ།རྒྱུན་ལས་གསུམ་གྱིས་ཟས་བཅད་གནང་དགོས་དོན་གང་ཡིན་ནམ།གཞོན་ལྷན་ལ་དེ་ལས་གཞན་པའི་མི་མ་རག་པ་ཡིན་ནམ།ཡང་ན་རྒྱུན་ལས་གསུམ་དེ་སེམས་ཤུགས་ཆེ་དྲགས་པ་ཡིན།དེ་མིན་ན་མི་གཞན་པར་འགན་མི་ཐེག་པས་ཚོགས་པ་ནང་ཁོངས་ནས་གོ་སྒྲིག་ཞུས་པ་ཞིག་ཡིན་སྲིད་དམ་སོགས་ཀྱི་དོགས་པ་བྱེད་ཀྱི་འདུགགང་ལྟར་ཉེ་བའི་དུས་ཤིག་ནས་མི་མང་གིས་གཞོན་ལྷན་དང་མཉམ་རུབ་ཀྱིས་གོམ་པ་ཇེ་དལ་དུ་སོང་བའི་ཚོར་སྣང་བྱུང་ཞིང་།རང་ཉིད་ལའང་བློ་མི་བདེ་བའི་སྣང་བ་ཞིག་བརྒྱུད་མར་བྱུང་སོང་།